Burturbeinan av heilivági og brúktum nálum Skal ikki latast inn á hendan hátt. Minst til at koyra brúktar nálir í nálaspannina! Heilivágur Neyðugt er at lata heilivág inn á apotekunum: Ið ikki longur verður brúktur Har lokadagurin á heilivágnum er lokin Um eitt hvørt øðrvísi skuldi verið við heilivágnum Heilivágurin skal ikki burturbeinast saman við tí vanliga burturkastinum. Heilivágur er vandamikið burturkast bæði fyri heilsuna og umhvørvið. Tí skal tað hvørki skolast út í vaski, í wc’ ið ella koyrast í skrellispannuna. Heilivágur skal burturbeinast á rættan hátt, og tí er neyðugt, at allur heilivágur verður latin inn á apotekunum, sum so syrgja fyri at beina tað burtur á rættan hátt. Heilivágur kann eisini vera ógvuliga vandamikil í skeivum hondum–t. d. hjá børnum. Nálir Neyðugt er eisini at lata brúktar nálir inn á apotekunum. Brúktir nálir skulu í eina nálaspann, sum kann keypast á apotekunum. Eitt nú diabetes sjúklingar fáa tilskot til hesa nálaspann. Ymiskar nálaspannir, ið kunnu keypast á apotekunum Tað er ógvuliga umráðandi at minnast til at koyra brúktu nálirnar í eina nálaspann, soleiðis at tað ikki er til vanda fyri starvsfólk bæði á apotekunum og á brennistøðunum. Um starvsfólkini verða stungin, er vandi fyri at tey vera smittaði av ein og hvørjum og tískil er neyðugt at taka eina blóðroynd og møguliga neyðugt við ymiskum koppsetingum. Heilivágsleivdir sum heild Alt burturkast, ið hevur heilivágsleivdir í, skal latast inn á apotekunum. Tað vil eitt nú siga forskriftaheilivágur, hondkeypsheilivágur, djóraheilivágur, brúktar nálir og sproytir og insulinpennar, um heilivágur enn er í. Bøndur og tey, ið fáast við kríatúr, eiga tískil eisini at koma inn við heilivági, ið teir ikki hava nýtt og við brúktum nálum, koyrdar í eina nálaspann. Bingjuplássini taka ikki ímóti heilivágsleivdum, tað skal latast inn á apotekunum! Er talan um eitt tómt heilivágsglas ella eina tóma heilivágserskju er ikki neyðugt at lata tað inn á apotekunum, tí her er so gott sum ongin heilivágsleivd í.